CELEX: 22021D0894
Language: fi
Date: 2021-05-17 00:00:00
Title: EU:n sekä Kolumbian, Perun ja Ecuadorin kauppakomitean päätös N:o 1/2021, annettu 17 päivänä toukokuuta 2021, Euroopan unionin ja sen jäsenvaltioiden sekä Kolumbian, Perun ja Ecuadorin välisen kauppasopimuksen liitteen XII (Julkiset hankinnat) lisäyksen 1 muuttamisesta [2021/894]

4.6.2021   
               
               
                  FI
               
               
                  Euroopan unionin virallinen lehti
               
               
                  L 198/15
               
            
         EU:N SEKÄ KOLUMBIAN, PERUN JA ECUADORIN KAUPPAKOMITEAN PÄÄTÖS N:o 1/2021,
         annettu 17 päivänä toukokuuta 2021,
         Euroopan unionin ja sen jäsenvaltioiden sekä Kolumbian, Perun ja Ecuadorin välisen kauppasopimuksen liitteen XII (Julkiset hankinnat) lisäyksen 1 muuttamisesta [2021/894]
         KAUPPAKOMITEA, joka
         ottaa huomioon Euroopan unionin ja sen jäsenvaltioiden sekä Kolumbian, Perun ja Ecuadorin välisen kauppasopimuksen ja erityisesti sen 191 artiklan,
         sekä katsoo seuraavaa:
         
                     (1)
                  
                  
                     Euroopan unionin ja sen jäsenvaltioiden sekä Kolumbian, Perun ja Ecuadorin välisen kauppasopimuksen, jäljempänä ’kauppasopimus’, 191 artiklassa vahvistetaan menettelyt, joiden mukaisesti osapuoli voi muuttaa tai oikaista kauppasopimuksen VI osaston soveltamisalaa julkisten hankintojen osalta.
                  
               
                     (2)
                  
                  
                     Kauppasopimuksen liitteen XII lisäyksessä 1 olevan A jakson keskushallinnon yksiköitä koskevassa 1 alajaksossa täsmennetään Kolumbian keskushallinnon yksiköt, joiden hankinnat kuuluvat VI osaston soveltamisalaan.
                  
               
                     (3)
                  
                  
                     Bogotássa 17 päivänä lokakuuta 2019 pidetyssä julkisten hankintojen alakomitean kokouksessa Kolumbia ilmoitti unionille aikomuksestaan saattaa ajan tasalle keskushallintotason hankintayksiköiden luettelo lisäämällä siihen kuusi vuoden 2011 jälkeen perustettua toimeenpanotason virastoa. Kun unionin ja Kolumbian välistä kauppasopimusta koskevat neuvottelut saatettiin päätökseen vuonna 2010, toimivaltaa, joka kuuluu nykyään tällaisille virastoille, käyttivät ministeritason hankintayksiköt. Kyseisiä virastoja ei tällä hetkellä mainita Kolumbian keskushallintotason hankintayksiköiden luettelossa.
                  
               
                     (4)
                  
                  
                     Unioni ja Kolumbia ovat yhtä mieltä siitä, että Kolumbian keskushallintotason hankintayksiköiden luettelo olisi saatettava ajan tasalle lisäämällä siihen kyseiset kuusi virastoa tämän päätöksen mukaisesti.
                  
               
                     (5)
                  
                  
                     Sen vuoksi on tarpeen muuttaa kauppasopimuksen liitteen XII lisäyksessä 1 olevan A jakson 1 alajakso. Unioni ja Kolumbia ovat yhtä mieltä siitä, että tällainen ajan tasalle saattaminen ei edellytä korvaavien mukautusten tekemistä, koska kyseessä on kauppasopimuksen 191 artiklan 2 kohdan mukainen vähäinen muutos.
                  
               
                     (6)
                  
                  
                     Kauppasopimuksen 14 artiklan 3 kohdan, luettuna yhdessä sen 12 artiklan 4 kohdan kanssa, nojalla unioni ja asianomaisena Andien yhteisöön kuuluvana allekirjoittajamaana oleva Kolumbia voivat tehdä päätöksen kauppasopimuksen liitteen XII lisäyksessä 1 olevan A jakson 1 alajakson muuttamisesta kauppasopimuksella perustetussa kauppakomiteassa, koska päätös liittyy yksinomaan niiden kahdenvälisiin suhteisiin,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Lisätään kauppasopimuksen liitteen XII (Julkiset hankinnat) lisäyksessä 1 olevan A jakson 1 alajaksossa olevaan keskushallintotason hankintayksiköiden luetteloon seuraava otsikko ja kuusi virastoa:
            ”Toimeenpanovirastot
            
                        29.
                     
                     
                        Agencia Nacional de Minería
                     
                  
                        30.
                     
                     
                        Agencia Nacional de Infraestructura
                     
                  
                        31.
                     
                     
                        Agencia Nacional de Seguridad Vial
                     
                  
                        32.
                     
                     
                        Agencia Nacional del Espectro
                     
                  
                        33.
                     
                     
                        Agencia Presidencial de Cooperación Internacional de Colombia
                     
                  
                        34.
                     
                     
                        Agencia de Desarrollo Rural”.
                     
                  
         
            2 artikla
            Edellä 1 artiklassa määrättyyn muutokseen ei liity korvaavia mukautuksia.
         
         
            3 artikla
            Tämä päätös tulee voimaan päivänä, jona se hyväksytään.
            Tämä päätös laaditaan kauppasopimuksen osapuolten virallisilla kielillä, ja kukin teksti on yhtä todistusvoimainen.
         
         
            
               
                  Kauppakomitean puolesta
               
               
                  EU:n valtuuskunnan johtaja
               
               Paolo GARZOTTI
            
            
               
                  Kolumbian valtuuskunnan johtaja
               
               Juan CARLOS CADENA